समर्थन मूल्य गेहूं विक्रय पंजीयन 9 तक बढ़ाया
रबी विपणन वर्ष 2017-18 में समर्थन मूल्य पर गेहूं विक्रय करने के इच्छुक किसानों को 25 फरवरी तक पंजीयन कराने का अवसर दिया गया है। अब शासन द्वारा किन्हीं कारणवश पंजीयन कराने से वंचित रहे किसानों को पंजीयन कराने का अंतिम अवसर प्रदान किया गया है। प्रभारी जिला आपूर्ति अधिकारी एचएस चौधरी ने बताया किसान अपने साथ समग्र आईडी, आधार नंबर, बैंक पासबुक व ऋण पुस्तिका की फोटो काॅपी अनिवार्य रूप से ले जाए। किसानों का पंजीयन नि:शुल्क किया जाएगा। बिना पंजीयन किसानों से खरीदी नहीं होगी।
मंदिरों की पवित्रता खत्म करने का आरोप
खरगोन | कुंदा नदी तट स्थित गणेश मंदिर धर्मशाला में रविवार को अखिल भारतीय संत एवं पुजारी संघ की बैठक हुई। जिलाध्यक्ष जगदीश ठक्कर ने कहा मंदिरों पर जब से शासन की निगाह पड़ी है, तब से मंदिर की पवित्रता नष्ट हो रही है। इसे सुरक्षित रखना हमारा कर्तव्य है। इस दौरान निर्णय हुआ कि शहर व ग्रामीण मंदिरों के पुजारियों को सदस्यता देने के लिए अभियान चलाया जाए। इसके लिए तीन पुजारी योगेश वैद्य, देवा गोस्वामी व अभिषेक जोशी को नियुक्त किया है। अरुण जोशी ने प्रभारियों का स्वागत किया। बैठक में मधुकर भट्ट, हरीश गोस्वामी, श्रीराम भटोरे, जगन्नाथ सोहनी आदि मौजूद थे।
hin_Deva hin_Deva hin_Deva hin_Deva